**Robert Owen Edwards** (25. decembra 1982) je profesionálny futbalový tréner a bývalý hráč, ktorý hral ako stopér. V súčasnosti je trénerom klubu Luton Town, ktorý pôsobí v Premier League.

Edwards začal svoju kariéru v Aston Ville a debutoval medzi seniormi v Premier League. Násldne v roku 2004 prestúpil do Wolverhamptonu Wanderers v susedstve Midlands, kde strávil štyri sezóny v Championship. Pomohol Blackpoolu aj Norwichu k postupu do Premier League a v roku 2013 hral za Barnsley v Championship, ale z klubu pre zranenie odišiel. Hral medzinárodný futbal za Wales, debutoval v roku 2004 a vyhral celkovo 15 zápasov. Jeho otec tiež hral za Wales na úrovni U18. 

Edwards riadil akadémiu Wolves a dočasne pôsobil v prvom tíme. Následne sa ujal trénovania AFC Telford United a anglického tímu do 16 rokov. Následne trénoval Forest Green Rovers a doviedol ich k postupu do vyššej ligy keď s nimi v sezóne 2021/2022 vyhral EFL League Two. Watford vymenoval Edwardsa za trénera v máji 2022, ale o štyri mesiace neskôr v septembri bol prepustený.  Do Luton Town sa pripojil neskôr v tom istom roku a priviedol klub k postupu do Premier League cez play-off.

Trénerská kariéra
-----------------

### Začiatky

11. októbra 2013 Edwards vo veku 30 rokov oznámil odchod z profesionálneho futbalu Stal sa trénerom do Wolves do 18 rokov a jeho prvú sezónu vo vedení (2014/2015) považovali miestne noviny *Express & Star* za veľmi úspešnú. Následne bol povýšený, a pomáhal hlavnému trénerovi seniorov Kennymu Jackettovi na posledné dva mesiace sezóny. Následne sa v lete 2015 stal asistentom trénera na plný úväzok.

25. októbra 2016 bol Edwards vymenovaný za dočasného hlavného trénera Wolves po prepustení Waltera Zengu. Mal na starosti dva zápasy – remízu 1:1 proti Blackburn Rovers, po ktorej nasledovala porážka 2:3 proti Derby. Následne bol do funkcie hlavného trénera vymenovaný Paul Lambert. Edwards ostal v klube v úlohe asistenta trénera prvého tímu až do konca sezóny. Následne z klubu spoločne s Lambertom odišiel. 

28. júna 2017 bol Edwards vymenovaný za nového trénera svojho rodného klubu AFC Telford United. The Bucks skončili na 14. mieste v National League Sever, 10 bodov mimo play-off. Edwards odišiel po vzájomnej dohode na konci sezóny. 

20. júla 2018 bol Edwards vymenovaný za hlavného trénera Wolverhampton Wanderers U23. Vo svojej prvej sezóne vo vedení ich po prvý raz v histórii priviedol k postupu do Premier League 2 Division 1, najvyššej úrovne mládežníckeho futbalu. 

V októbri 2019 Edwards opustil Wolves, aby prevzal „prestížnu úlohu" v anglickom futbalovom zväze, kde pracoval ako tréner anglickej reprezentácie do 20 rokov.  24. septembra 2020 bol vymenovaný za hlavného trénera anglickej reprezentácie do 16 rokov.

### Forest Green Rovers

27. mája 2021 bol Edwards vymenovaný za hlavného trénera Forest Green Rovers. Po štyroch víťazstvách v prvých piatich zápasoch získal Edwards ocenenie tréner mesiaca august v EFL League Two. Cenu získal druhýkrát v novembri po troch víťazstvách v troch zápasoch.

Edwards následne v januári 2022 po tretíkrát získal ocenenie trénera mesiaca po tom, ako získal 14 bodov zo šiestich zápasov, vrátane výhry 4:0 vonku proti druhým v tabuľke Tranmere Rovers, čím sa posunul s náskokom desiatich bodov na čelo ligy. 23. apríla Forest Green remizoval na ihrisku Bristol Rovers 0:0, a to znamenalo, že po prvýkrát v histórií klub postúpil do League One. Nasledujúci deň bol Edwards vymenovaný za trénera sezóny 2021/2022 EFL League Two na slávnostnom odovzdávaní cien ligy. 11. mája opustil klub po tom ako sa dohodol na prestupe s Watfordom.

### Watford

11. mája 2022 bol Edwards vymenovaný za nového hlavného trénera Watfordu, ktorý na konci sezóny 2021/22 prevzal vedenie po Royovi Hodgsonovi. Jeho prvým zápasom bolo 1. augusta domáce víťazstvo 1:0 nad Sheffieldom United. 

26. septembra 2022 bol Edwards prepustený z funkcie hlavného po tom ako vyhral iba tri z desiatich ligových zápasov. Watford bol v tabuľke na 10. mieste.

### Luton Town

17. novembra 2022 bol Edwards vymenovaný za trénera Luton Town, rivala Edwardsovho predchádzajúceho klubu Watford. Vo svojej prvej sezóne v klube doviedol Luton do Premier League, cez finále EFL Championship play-off po výhrach nad Southamptonom v semifinále a Coventry City vo finále na Wembley.

Úspechy
-------

### Hráčeske

**Blackpool**

* Football League Championship play-offs : 2010

### Trénerské

**Forest Green Rovers**

* EFL League Two : 2022

**Luton Town**

* Víťaz play-off EFL Championship: 2023

**Individuálne**

* Tréner mesiaca EFL League Two : august 2021, november 2021, január 2022
* Tréner sezóny EFL League Two : 2021/2022

Referencie
----------

1. ↑  THOMAS, Graham. *Rob Edwards. .. The Forgotten Man Of Welsh Football Now Making Rivals Envious At Forest Green* [online]. Dai Sport, 2022-04-11, [cit. 2023-07-18]. Dostupné online. (po anglicky)
2. ↑  STEINBERG, Jacob. Watford sack Rob Edwards as manager and appoint Slaven Bilic to replace him. *The Guardian*, 2022-09-26. Dostupné online [cit. 2023-07-18]. ISSN 0261-3077. (po anglicky)
3. ↑   *Coventry 1-1 Luton Town AET: Hatters win Championship play-off final 6-5 on penalties to reach Premier League* [online]. Sky Sports, [cit. 2023-07-18]. Dostupné online. (po anglicky)
4. ↑   *Rob Edwards excelling as a coach at Wolves* [online]. www.expressandstar.com, 2016-11-07, [cit. 2023-07-18]. Dostupné online. (po anglicky)
5. ↑   *Wolves and Paul Lambert part company* [online]. ESPN.com, 2017-05-30, [cit. 2023-07-18]. Dostupné online. (po anglicky)
6. ↑  TEAM, The Non-League Football Paper. *All change at AFC Telford United as Rob Edwards appointed manager and chairman quits* [online]. 2017-06-29, [cit. 2023-07-18]. Dostupné online. (po anglicky)
7. ↑   *Manager Edwards Parts Company With AFC Telford United - The Vanarama National League* [online]. www.thenationalleague.org.uk, 2018-05-04, [cit. 2023-07-18]. Dostupné online. (po anglicky)
8. ↑   *Edwards To Lead Under 23s | Under-21 | News* [online]. Wolverhampton Wanderers FC, [cit. 2023-07-18]. Dostupné online. (po anglicky)
9. ↑   *Under-23s confirmed as league champions | Under-21 | News* [online]. Wolverhampton Wanderers FC, [cit. 2023-07-18]. Dostupné online. (po anglicky)
10. ↑   Rob Edwards leaves Wolves to take up FA role. *Express and Star*, 2 October 2019. Dostupné online [cit. 2020-02-11].
11. ↑   *Rob Edwards named Forest Green Rovers Head Coach* [online]. www.fgr.co.uk, [cit. 2023-07-18]. Dostupné online.
12. ↑   *Edwards and Stevens scoop league accolades* [online]. www.fgr.co.uk, [cit. 2023-07-18]. Dostupné online.
13. ↑   *Sky Bet EFL Manager and Player of the Month: November winners!* [online]. www.efl.com, [cit. 2023-07-18]. Dostupné online. (po anglicky)
14. ↑   *January's Sky Bet EFL Manager and Player of the Month winners!* [online]. www.efl.com, [cit. 2023-07-18]. Dostupné online. (po anglicky)
15. ↑   Forest Green promoted to League One for first time. *BBC Sport*. Dostupné online [cit. 2023-07-18]. (po anglicky)
16. ↑   *Football Manager EFL Team of the Season line-ups announced* [online]. www.efl.com, [cit. 2023-07-18]. Dostupné online. (po anglicky)
17. ↑   *FGR confirms the departure of Head Coach Rob Edwards* [online]. www.fgr.co.uk, [cit. 2023-07-18]. Dostupné online.
18. ↑   *Club Statement: Rob Edwards* [online]. www.watfordfc.com, [cit. 2023-07-18]. Dostupné online. (po anglicky)
19. ↑   *Watford 1–0 Sheffield United* [online]. [Cit. 2022-09-13]. Dostupné online.
20. ↑  STEINBERG, Jacob. Watford sack Rob Edwards as manager and appoint Slaven Bilic to replace him. *The Guardian*, 2022-09-26. Dostupné online [cit. 2023-07-18]. ISSN 0261-3077. (po anglicky)
21. ↑   *Rob Edwards appointed as Luton Town manager!* [online]. www.lutontown.co.uk, [cit. 2023-07-18]. Dostupné online. (po anglicky)
22. ↑   '*Remarkable' for Luton to reach play-off final - Pleat* [online]. 16 May 2023. Dostupné online.